Lo-Renz-O/malagasy-sentence huggingface dataset:
Fomba fiasa mitsinjara ho indroa miantoana ny fomba nahafahana nanatanteraka izao asa fikarohana izao dia ny fanaovana ny fizarana asa sy ny famomdronana ireo olana hita nandritra izany fotoana izany ho asa fikarohana. Toy izao manaraka izao ny antanatohatra nolalovana nandritra ny fizarana asa toerana efatra no nanaovana fizarana asa, anisan’ireo ny tao amin’ny ltpa. Naharitra tapa-bolana ny fijerena ny fampianarana, toraka izay koa ny faharetan’ny niandraiketanay ny fampianarana tao anatin’izay fotoana izay no nahitana ny fomba fampitam-pahalalana sy ny fifandraisan’ny mpampianatra amin’ny mpianany.
Michaud, l’ uvre et ses techniques, librairie nizet, paris, 1983, tak 129 la littérature, et singulièrement le roman, et un art du temps. 82 -m. Butor, essais sur le roman, ed gallimard, coll idées, paris, 1969, tak 118 dès que nous abordons la région du roman, il faut superposer au moins trois temps celui de l’aventure, celui de l’écriture, celui du lecteur. 83 -a. Ramangaharinoro, op cit, tak 66
Ny fitsipiky ny fiarahamonina, ny fomba amam-panao, ny kolontsaina, ny fomba fiteny sy ny ohabolana no mitarika toetra raiki-tampisaka, fahazarana sy tarazo manjary mampiavaka ny toetran’ny lehilahy sy ny vehivavy. Manamafy ny fizarana asa sy anjara toerana eo amin’ny lehilahy sy ny vehivavy ka mampihen- danja ny sokajy vehivavy eo amin’ny fifampitondrana. Mamaritra ny fahafahana mampiasa sy mifehy ary maka fanapahan-kevitra eo amin’ny fitantanana ny enti- manana loharanon-karena ny vokatra, ary ny tombontsoa ho eo am-pelatan’ny lehilahy, mametraka ny fahasamihafan’ny zo sy andraikitry ny lehilahy sy ny vehivavy. Ny fifampitondrana eo amin’ny fiarahamonina no mamaritra ny asa fanaon’ny lehilahy sy ny asa fanaon’ny vehivavy.
Ny fampiorenana ny fitondrana na iza na iza mpitondra, ny asa ataony voalohany dia ny fampiorenana ny fitondrany tsy hiozongozona, hilamina. Izany no antony, ohatra, namoronan’ny olona ny angano hoenti-manamafy orina ny fitondrany. Ohatra ny angano tokin’ny aina ny marina atao 104, ao amin’ny anganon’ny ntaolo, izay maneho fa tsy matimaty foana ary matoky ny olona manao ny marina. Andrianampoinimerina koa, ohatra, dia niteny tamin’ny vahoaka hoe ny kely manana ny azy, ny be manana ny azy105. Nataony izany mba hiarovana ny fananan’ny tsirairay, ary hiorenan’ny fitondrana tsara koa. I arni kosa eto dia mahita ireo tetika sy fomba samihafa nampiasain’ny mpitondra. Noheverin’izy ireo fa izany no hampaharitra ny fitondrany sy iorenan’ny fanjakana tsara. Anisan’izany ny fanamparam-pahefana.
Ho an ny mpijery, tsy azony atao ny mandraviravy tongotra amin ny sisin ny vala. Manelingelina ny mpisavika mantsy ny fanaovany izany ary mety hiteraka fikorotanan- tsaina ho azy ireo ihany koa. Natao hipetrahan ny mpisavika mantsy ny sisin ny vala mba hakany aina ary koa mba hitsoahany ny omby rehefa raikitra ny an- kilefa. Fady mipetraka amin ny sisin ny vala koa ny vehivavy satria mety hanao fipetraka tsy maontina indraindray nefa izany dia midika ho fanotana fady na mahalala ilay olona na tsy mahalala. Ao anatin izany dia mety hisy ny loza tsy ampoizina hitranga. Ho an ny mpijery hatrany, raràna mafy ny fifohana sigara manakaiky ny vala. Midika ho mahamay, mahery ary mandoro ny afo. Ka raha sanatria ka misy pitika afo na dia kely aza tafiditra ao amin ny vala vokatr ilay fifohana dia mety hiteraka fifandonana mahery eo amin ny omby ny sy mpilalao izany. 2.3.2 fady eo amin’ ny mpisavika
Loharano unesco, liste du patrimoine culturel immatériel une sauvegarde urgente, 2009, n 6 les traditions et pratique associées au kayas dans les forêt sacrées des mijikenda? Ireo no nifamindra tamin’ny taranaka nifandimby ka nampiasainy sy nohatsarainy hatrany hatrany, arakaraka ny zava-misy amin’ny vanim-potoana iainany sy ny fahaizany mampifandray ny zava-boaary manodidina azy amin’ny tantarany. Izany dia mahatonga ireo izay mitovy pci hihavana satria mahatsapa ny maha izy azy manokana izy ireo ary mahatsiaro ny mampiavaka azy amin’ny hafa izay miteraka ny fifanajana, izany hoe fanajana ny zo maha olona. Izany indrindra no tena tanjon’ny unesco mba hisian’ny fampandrosoana maharitra eo amin’ny firenena tsirairay, satria inoana fa samy manana ny pci mampiavaka azy amin’ny firenena hafa ny firenena tsirairay maneran-tany.
Tsy azo atao ambanin’javatra ny lafiny fianakaviana fa tena miantoka ny fahombiazan’ny mpianatra tokoa izany. Ny fianakaviana tena voakasika sy resahina amin’izany dia ny ankohonana, manomboka eo amin’ny ray aman- dreny, ny mpiray tam-po. Raha vao misy ny fisarahana eo amin’ireo ray aman-dreny dia misy voka-dratsiny izay eo amin’ny zanaka, indrindra ireo zanaka mbola ao anatin’ny fianarana. Eo amin’ny fiarahamonina anefa dia zava-misy iainan’ny fianakaviana izany. Rehefa tsy miara-mipetraka intsony ny ray sy ny reny dia miteraka tsy fahombiazana izany araka ny nolazain’i gaonac’c sy i golder manao hoe ny tsy fahombiazana amin’ny fianarana dia mety ho azo avy eo anivon’ny olana ara-pianakaviana 98. Raha tsiahivina ny salan-taonan’ny mpianatra mianatra eny anivon’ny sekoly ambaratonga faharoa nojerentsika dia hita fa sakan-jaza ny ankamaroan’izy ireo. Ny teny hoe sakan-jaza moa dia azo avy amin’ny fanakambanana ny teny hoe saka sy ny zaza. Ny saka dia ilazana habe salasalany, antonontonony, vantotra. Tsy mbola tena lehibe nefa tsy azo lazaina ho tena kely intsony 99. Araka izany, ny sakan-jaza dia ilazana ny zaza na ankizy tsy mbola tena olon-dehibe nefa tsy tena zaza intsony izany hoe anondroana ny ankizy miala amin’ny sakana teo amin’ny fotoam-pahazazany ka hiditra amin’ny fotoana maha-olon-dehibe. Izay no mahatonga ny fitenenana hoe zaza miala sakana io teny hoe sakan-jaza io dia mifanitsy amin’ilay teny frantsay hoe adolescent izay avy amin’ny matoanteny latina adolscère izay midika hoe mitombo 100. Raha izay no jerena dia hita tokoa fa ireo ankizy tena ao
Rivotra sy ny onjan’ny zavatra mety ho zakany. Ny kiombiomby kosa, na dia kilalao heverina fa tsotra aza, satria ny tanimanga no novolavolaina, ary ny tena ihany no manao azy, dia anaporofoana fa haren’ny malagasy ny omby ka manjary kolontsaina tsy azo avela ny fananana azy. Ny baolina kosa dia iaraha-mahalala fa anehoan’ny zazalahy ny tanjany sy ny heriny, ary amolahany ny tena ho kingakinga sy hahay hiaro ny tena. Amin’ny lalao baolina ihany koa no ianarany miala amin’ny sakantsakana ataon’ny mpifanandrina aminy. Rehefa lehibe sy nonina taty antananarivo kosa izy, dia ny lalao ping-pong no anisan’ny tena nahaliana azy.
Hetsika maro no natao ho fanehoana, fa firenena manana ny maha izy azy i madagasikara. Ny maha firenena ny firenena iray moa dia ny fananany tany, teny, fomba amam-panao. Mba hanamporofoana, fa firenena manana ny teniny ny malagasy, dia nankalazaina tamin’ny fomba manetriketrika ny fahazato taonan’ny baiboly malagasy, tamin’ny taona 1935. Naseho tamin’izany, fa manana ny lanjany ny teny malagasy, matoa nahafahana namoaka ny hevitra mafonja noraiketin’ny literatiora tranainy, sady tsy lefy laza toy ny baiboly. Naharihary ho fantatry ny frantsay fa manana fomba aman-panaony ny malagasy. Santionan’ny hetsika natao noraisina tamin’ny fomba manetriketrika ny fahatongavan’ny taolam-balon- dranavalona iii teto an-tanindrazana, tamin’ny 1938. Lanonana miendrika famadihana no natao ho fanehoana fa nanana ny fiandrianam- pireneny ny malagasy. Niezaka namoaka lahatsoratra maro namotopototra ny tantaram- pirenena sy ny fomba amam-pahendrena malagasy isa-paritra ihany koa ireo avara- pianana. Ny mpanoratra sasany kosa, dia nirotsaka an-tsehatra tamin’ny fanavaozana ny literatiora. Nafana fo ary nijoro ho mpitarika ireo mpanoratra namany tamin’izany i charles rajoelisolo, ny avana ramanantoanina, i jean joseph rabearivelo. Very ny hasin’ny poezia malagasy, araka ny nambaran’izy ireo, ka ilaina ny fikarohana izany. Tao amin’ny gazety sakaizan’ny tanora no namoahan’izy ireo ilay lahatsoratra nitondra ny lohateny hoe tsipy hevitra ho an’izay te hanoratra , nanomboka ny volana may 1930. Tao no nanomezan’izy ireo ny torolalana rehetra ho fanavaozana ny literatiora, mba hiverenany indray amin’ny maha izy azy fahiny sy ny tany am- piandohana. Tsy tokony ho voafehin’ny fitsipika sy ny rima ny fahafahana maneho hevitra, araka ny voalazan’ny lahatsoratra. Hoy indrindra i charles rajoelisolo tsy ny fahaizana fitsipika na fepetra voasoritra mialoha akory no atao hoe manoratra , fa ny fahaizana manohina ny fihetseham-pon’ny mpamaky. 78 tsy ny fitsipika no mahamaika raha hanoratra, ary tsy ny fanenjehana rima no tanjona, fa izay hahatafita ny hafatra tiana hampitaina any amin’ny mpamaky. Mpanoratra otronon’ny fo sy ny saina eo amin’ny sehatry ny asa soratra no ilaina. Mpanoratra mahay mampanako ao anatiny ny mozika reny avy ety ivelany. Noho izany, notarihina tsikelikely hiverina tamin’ny tononkalo malala-drafitra ny mpanoratra; voambolana notovozina teny amin’ny tontolo ambanivohitra sy tao amin’ny baiboly no nentina nandravaka ny asa soratra. Porofo nentina naneho ny fikatsahana sy
Ny haitsikera nampiasaina zava-dehibe amin ny asa fikarohana toy itony ny fampiasana haitsikera. Voalohany, nampiasa ny haitsikera ara-tantaram-piainan ny mpanoratra izahay mba hahafahana mitrandraka ireo asa soratra vokariny, satria ny fandalinana ny tantaram-piainan ny mpanoratra dia hanampy ny mpamaky amin ny fanakarana ireo hevi-dehibe voarakitra ao 4 hoy i samuel rajaona. Ireo mpahay tsikera toa an-dry sainte-beuve helvetius, hyppolite taine dia samy mahatsapa sy miaiky fa tsy azo sarahina ny asa soratra sy ny mpanoratra azy. Hoy i sainte- beuve raha te hahafantatra betsaka ny mpanoratra sy ny asa sorany, dia tokony hajoro amin ny maha olombelona azy ny mpanoratra, haseho amin ny endriny rehetra izy, harahina amin ny lafim-piainana nodiaviny marina izy satria manana toe- tsaina amam-panahy ary fiseho ivelany sy ny fifandraisany amin ny mpiara-belona aminy. 5 nampiasa ny tsikera ara-tantara approche historique koa izahay, satria manana ny tantarany ny fiarahamonina iray, ary ny asa soratra vokarin ireo mpandinika sy mpanoratra maro mandritra ny vanim-potoana nolalovany , dia ahatarafana ny tantaran io fiarahamonina io eo amin ny lafin- javatra maro toy ny teti-pitondrana sy ny fiainam-bahoaka amin ny ankapobeny. Hoy ny voalazan i lucien febvre ny tantara izany dia anisan ny tahirin-kevitra manan-danja ho an ny firenena, satria mifototra amin ny fiarahamonina ka ahafahana mandinika ny fiainan io fiarahamonina io sy ny fivoarany. 6 hamafisin i charles ravoajanahary izany raha tsy mandinika ny tantaram-pirenena isika dia mety hihevitra fa ny toe- tsaina na fihetseham-po hitantsika ao amin ny lahatsoratra na tononkalo iray dia vokatry ny zava-nidona fotsiny tamin ilay mpanoratra na mba hevitra hitany samy irery. Ary hivaona mihitsy ny fahatakarantsika ny literatiora. 7
Toerana sy anjara asan’ny literatiora ny loko mavokely malefaka, araka ny hita ao amin’ny takila faha-102 sy 103 ny tapany voalohany. Hafa kosa ny tapany faharoa ao amin’ny takila faha-110 sy 111. Miloko manga tanora ny an’ny mpanoratra, mavo matsora ny an’ny anjara toerana sy ny anjara asan’ny mpanoratra, mavokely malefaka ny an’ny fifandraisan’ny mpanoratra sy ny mpamaky. Maneho ny kanto ao amin’ny literatiora ny tapany fahatelo farany, ao amin’ny fizarana voalohany. Ao amin’ny takila faha-118 izany. Tsy misy afa-tsy ny tenina mpanoratra ihany ao. Ampiasainy amin’izany ny loko manga tanora. Eo amin’ny tantaran’ny literatiora kosa indray, dia ny zava-nisy ara-tantara, ny zava-nisy teo amin’ny literatiora, ny endrika isehoany no ampiasana ireo loko ireo. Manomboka eo amin’ny takila faha-123 ny fizarana. Tsy miova ny fampiasana azy mandritra ny vanim-potoana rehetra. Tsy miova ihany koa ny zana-pizarana ao aminy. Ireto avy izany ny zava-nisy ara-tantara, ny zava-nisy teo amin’ny literatiora, ny endrika nisehoany. Toy izao ny fampiasana ny loko amin’ireo zava-nisy ara-tantara
Natao ihany koa izao fikarohana izao mba hampisaintsaina ireo izay manana adidy amin’ny fitondrana vahoaka. Ankoatra ireo rehetra ireo, dia mampisaintsaina ny olona rehetra izahay amin’ity asa fikarohana ity manoloana ny fiainana mandalo mba hifankatia sy hifanampy ny mpiaramonina. Ho an’ny mpikaroka, dia fototra hiaingana hitrandrahana ireo karazan- dahatsoratra hafa ity asanay ity. Araka ny fanombananay, dia lahasa tokony hirosoana amin’ny fanohizana izao asa izao ny fandinihana ny fomba enti-mampita amin’ny mpianatra ny hevitra notrandrahina. Tapitra
Raha hisedra ny lalana hizorany ny renirano dia tsy maintsy maka endrika maro, arakaraky ny toerana lalovany. Toy izany koa ny fitiavana; arakaraka ny toerana ametrahana azy ny mety ho endriny. Tiana hasongadina ao anatin’izany sedram- pitiavana izany ary ny endrika isehoany. Amin’ny alalan’ny endrika isehoany kosa no hamantarana izay mety ho toetran’ ny fitiavana , sy ny anjara toerany eo anivon’ny fiarahamonina. A. Ny endrika isehoan’ny sedram-pitiavana
Tao anatiny tao izay ela izay no nikarohako ny marina ilay marina iray marina voafetra ka ny soratra mitoetra no nentiko nitady sy nikarohako azy dia io soratra io no mbola itarainako raha sendra ny tsinahy ny hetraketraky ny tany nametra ny fisainako ka namoivoy izany tanatin’ny tadio ny soratro! Mitondra anao hitety ny rivotry ny tsy hita hamaky tsy amin-tahotra hitsidika erana iray toy ny voafefy vola-mibaliaka nefa maha-vahotra ny tena rehefa injay ilaozana indray ny soratra !
Amin’ny maha asa santatra izao fikarohana nataonay izao, dia satrinay tokoa ny handinika misimisy ny hafatry ny mpanabe noferanay tsy hihataka amin’ny tara-kevitra fanabeazana anefa ny asa. Tsy mahagaga àry, raha misy lafin-javatra sasany tsy voahadihadinay kanefa mety ho hita taratra ao amin’ny boky. Mbola azo anohizana ny asa fikarohana izy ireny, ary azon’ny zandry aoriana hanompanana ny asa fikarohana hataony ihany koa. Tsy milafika amina hevitra tokana mantsy ny mpanoratra, fa milaza zava-maro ao amin’ny vanim-potoana lalovany. 0.11. Ny drafitry ny asa
Misy ihany koa izy ireo no miaiky marina fa tany amin’ny lasan’ny fiangonana dia tokony ho navahana mazava tsara ny fomba amam-panao izay masina, tsy azo ovaina ary tsy maintsy atao, sy izay mety ho ambikambin’ny fomba tany aloha izay mbola hajaina, kanefa manimba avy tamin’ny lasa tany aloha. Ny fiangonana katôlika ôrtôdôksa matetika dia afangaron ny olona ho toy ny fitambarana kolontsaina ôrtôdôksa fotsiny ihany. Tsy izany anefa no izy fa ireo fiangonana ôrtôdôksa efatra ambinifolo patriarkà 9 sy ireo archeveché45 5 maneran- tany rehetra ireo dia samy mahaleo tena avokoa, tsy misy filoha iray itambarana toy ny papa na koa hoe toerana voatokana ho fampandehanan-draharaha momba ny fiangonana toy ny any vatikan fa ny azy ireo araka ny fanadihadiana nataonay dia tsy manana filoha afa tsy i kristy irery ihany, ary fampandehanan-draharahany dia ny fomba fiaraha-miasa isaky ny fiangonana ihany.
Il faut rappeler que notre recherche repose sur le fait de savoir pourquoi le faf n’amène- t- il pas les établissements scolaires vers le développement ? Pour ce faire nous avons effectué le travail, comme souligné plus haut, par l’enquête, l’observation des documents des établissements que nous avons choisi parmi tant d’autres. Ces stratégies nous permettent de recueillir les renseignements indispensables à l’éclaircissement de notre problématique.
Nisy angano malaza nosoratana mpanoratra frantsay anankiray ny goaika sy ny fosa. Nisy frômazy teo am-bavan’ilay goaika niteronterona teo ambony hazo. Fosa mitelin-drora kosa no mitsiriritra tery ambany. Raha arakarak’izao fangilohilon’ny volonao iky no hatsaran’ny feonao dia hianao no tena 5-tokony ho mpanjakan’ny vorona rehetra, hoy ilay fosa fetsy ratsy mandokadoka ny goaika. Jembin’ny fandroboan’ny fosa, hono, ilay goaika, ka dedaka ery naneno, kanjo vao nisokatra ny vavany, dia latsaka ny frômazy. Nony nampanaovin’ny mpampianatra kilalao ny ankizy, dia nisy natao hoe goaika ary nisy 10-kosa natao hoe fosa. Saiky izy rehetra anefa dia nisafidy sy naka ny toeran’ny fosa fetsilahy ka nandositra ny an’ny goaika bado, tia hindrahindra. Nanakiana fatratra izao fanabeazana mifandiso izao, izay nankinina tamin’ny angano, tsy nijerena akory ny hakelezan’ny ankizy tsy heny an’izany, i jean-jacques rousseau, mpanoratra malaza. Tsy mitovy, hoy izy, ny fandraisan’ny zaza sy ny tanora, na ny kely sy ny lehibe ary ny tovon’olona sy
Maromaro koa ny dingana natao mba hahavitana izao boky izao. Teo aloha ny fanatonana ireo trano fitehirizam-boky teto antananrivo, toy ny teo amin’ny e. N. S ampefiloha, ny tranombokim-pirenena, ny arsivam-pirenena, toerana famakiam-boky maro isan-karazany. Nandinika gazety, nanangona lahatsoratra, namaky boky sy asa fikarohana no anton-dia tany.
Clarisse ratsifandrihamanana, op. Cit. , boky i, tak 104 200 clarisse ratsifandrihamanana, op. , boky ii, tak 46 201 clarisse ratsifandrihamanana, op. , boky i, tak 72, 73 202 clarisse ratsifandrihamanana, op. , boky i, tak 73 203 clarisse ratsifandrihamanana, op. , cit. , boky i, tak 75
Amin’ny kabary dia tsy avy hatrany dia ny hevitra tiana hasongadina no ambara voalohany fa tsy maintsy sokafana amin’ny alalan’ny sasin-teny hatrany ny fitenenana mba hisarihana ny itenenana ho liana amin’ny zavatra resahina. Ny fitenin-drazana izay heverina fa mifandraika amin’ny votoatin-kafatra no hanombohana ny fitenenana. Manamarina izany ity ohatra ity fiarahabana sy firariantsoa ho an’ny mpianatra iray afa-panadinana. Ny hazo no maniry asesiky ny fakany ; ny rahona no misondrotra asesiky ny rivotra ; ikaky sy ineny no tsy mahalala asesiky ny fitiavan-janaka fa ianao kosa no afaka fanadinana dia nasesiky ny fikirizana. Marina izany satria raha tsy mikepoka ny taolana tsy mahazo ny tsoka ; raha tsy miaritra ny mangidy tsy mahazo ny mamy ary raha tsy mandalo zava-tsarotra sy nisedra ny mafy tsy ho tonga amin’izao dingana izao. Noho izany dia miarahaba anao izahay fa nahavita dingana nahazo ny nirina, nahatratra ny tanjona misondrota amin’ny ambony indrindra, tsy ho solafaka am-pandehanana mba ho reharehan’ny fianakaviana sy ny firenena.
Izany no anisan’ny mahatonga ny tsy fahatanterahan’ny fandraisana anjaran’ny mponina amin’ny asa fampandrosoana na amin’ny lafiny vola izany na amin’ny lafiny asa raha ny ao imerikanjaka manokana no asian-dresaka. Tranga mety hisy any amin’ny toeran-kafa izany fisehoan-javatra izany, ka ilaina ny ilazana azy amin’ny asa fikarohana toy itony, eny fa na dia azo lazaina aza fa manano sarotra ny milaza azy ho hitan’ny besinimaro, indrindra fa ny mponina avy any amin’ilay toerana.
Tsy misy hafa amin’izany, azo aseho amin’ity kisary mandranitra saina ity koa ny tatitra. Amin’izany, mila misafidy tsara ny tohana support entina manao ny tatitra mba hahafahana maneho tsara ny fifandraisana eo amin’ireo lafin-kevitra isan-karazany novahavahana.
Ho an’i emile durkheim raha milaza ny fanabeazana izy ny fanabeazana dia asa ataon’ny olon-dehibe amin’ireo izay mbola tsy matotra eo amin’ny fiainana ara-piarahamonina. Ny tena tanjony dia ny hanaitra sy hampitombo ny fomba fisaina, ny hetsika izay takian’ny fiarahamonina hisy azy rahatrizay 51. Fanabeazana ny olona mba ho matotra eo amin’ny fiarahamonina ary misy mpanatanteraka izany dia tsy iza fa ny olon-dehibe izay heverina fa manana ny traikefa ampy sy nisedra zava-maro ka afaka manabe ny zandry, zanaka vao miana-mamindra. Misy ny soatoavina eo anivon’ny fiarahamonina, ny olon-dehibe no mampahafantatra sy mampahalala ny zaza sy ny tanora ny fomba hitandrovany izany. Adidy sy andraikitra tsy azony ialana izany amin’ny maha-mpanabe azy. Araka ny hevitry ramatoa juliètte ratsimandrava; ny fanabeazana dia lovan-tsofina, izany hoe , zavatra tsy voasoratra no mifampiampita. Fiheverana talohan’ny nidiran’ny soratra izany aterina eto ny mikasika ny angano izay karazana lahabolana lava, misy tantaraina fotsiny fa misy koa sady tantaraina no hiraina. Ohatra, amin’ny angano sady hiraina no tantaraina ny imatsoanala nantsoina hoe sekolin’ny ntaolo ihany koa satria, ny fanabeazana rehetra dia natao tamin’ny alalan’ny angano. Taloha amin’ny
Tokony hiarahan ny fanjakana sy ireo akany mitaiza tanora sahirana ihany koa ny fanomezana asa ho an ireo tanora. Tsy asiana tombo sy hala io fanomezana asa io. Antoka ho an ny fampandrosoana izany. Sehatra asa maro no mbola azo trandrahina ho an ireo zatovolahy nofanina tsy mahavita mampiasa vatana ao amin ny acdb toy ny fanomezan ny fanjakana tany sy fitaovana hamoronan ireo tanora ireo asa ivelan ny renivohitra, toy ny fanodinana ireo fako ho lasa zezika na zavatra hafa. Manana fotoana hiarahana maharitra amin ireo vahiny misionera koa ireo zatovolahy marefo ireo ka azon ny fanjakana atao ny mampiasa azy ireo ho fitaovana enti-mamantatra ny kolontsaina sy fomba vahiny hisintonana ny mpizahan-tany ho eto madagasikara. Manentana ny tanora hiasa irery sy hanala ny vesatra ho an ny fanjakana izany. Sehatra iray tokony hohararaotin ny fanjakana ny fananana ireo akany toy ny acdb. Satria azo atao tsara ny mametraka ireo zatovolahy tsy salama avy any am- ponja hotezaina sy harenina ao amin ny akany. Efa tsara ny ezaka ataon ny kaominina antananarivo renivohitra amin ny fanalana ireo 4mi amoron-dalana, nefa tokony hatao koa ny famongorana ireo zava- mahadomelina miparitaka etsy sy eroa. Ary raha tsy maintsy hisy ny fivarotana zava-pisotro sy fifofohana zava-mahadomelina dia tokony hatao lafo dia lafo. Loza ho an ny fara aman- dimby izany ka tsy tokony hankinina amin ny akany irery ihany fa andraisan ny fanjakana fepetra koa. 3.3.2.2- ny fiaraha-miasan’ny ray aman-dreny sy ny mpanabe samy iankinan ny adidy mavesatra na ny ray aman-dreny na ny mpanabe. Tsy maintsy mifanampy satria tsy toerana natokana handratoana fahaizana sy fahalalana fotsiny ny akany. Manana anjara toerana lehibe ny mpanabe tsirairay amin ny ikolokoloana ireo zatovo hanana fahendrena solon-dray aman-dreny ao amin ny kilasy mandry. Ireo ray aman-dreny kosa manohy sy mameno izay efa nampianarin ny mpanabe tany am-piofanana. Tsy mijanona any am-pianarana ihany ny fampitana ny fahalalana sy ny fitsaboana114 fa mitohy any amin ny fiarahamonina misy ireo beazina, dia ny fanitarana sy fampiharana izay fahalalana azo. Miara-mivory isan-telo volana manao izay hikarohana ny fomba hanatsarana ny fiainan ireo tanora. Miara-manara-maso ny fahasalamana sy fiofanana ataon ireo mpiofana ka atao izay hiaraha-mamaha ny olana mba hahatongavana any amin ny fampivelarana ny maha olona ireo nobeazina. Mila ezaka koa ny fampitoviana ny tadin-dokanga eo amin ny roa tonta. Ohatra, rehefa tsy mahazo mifoka na mandray zava-mahadomelina ireo tanora taizan aretina dia tokony hotohizana hatrany amin ny fianakaviana sy ny fiarahamonina izany. Tokony ho tsapan ireo ampiana ny hasarobidin ny fiaraha-miasan ny mpanabe sy ny ray aman- dreny
Manana endrika vainga iray ny soratra rehefa mitambatra; toy ny boky ohatra. Araka ny voalazan’ny andro eran-tany ho an’ny boky sy ny zon’ny mpamorona, 25 avrily 1997, takila faha 13 manao hoe manoratra ary mbola hanoratra hatrany mandra-pialan’ny fofon’ain’ny tena mpanoratra, na ho lasa boky eny ampelatanan’ny mpila azy ireo asan’ny saina izy ireo, na hitambatra ho fakon-taratasy hataon’ireo very saina ireo ho zavatra farany.52 tsy tongatonga ho boky fotsiny amin’izao anefa io raha tsy tao ny mpanoratra azy. Iza anefa ny nanoratra azy? Tsy olombelona ihany va no afaka manoratra? Ary hevitr’olombelona no voarakitra ao? Avy amin’izany no anovozana ny soa , hikaroham- pahendrena , ary hanamboaran-toe-tsaina izany no mbola manaporofo fa olombelona manan-kevitra tsara azo alain-tahaka no lazain’ny asa soratra. Na izany aza ny soa lehibe azo avy amin’ny asa soratra, dia mbola nametraka ahiahy koa ny mpanoratra ao amin’ilay hoe ô! Lehiretsy a! 36
Ny épiphrase i siméon rajaona dia niantso azy ity ihany koa hoe kambim- pehezanteny 106. Sarin-teny amahavahana zana-kevitra ary mandray anjara tanteraka amin’izany ny fo ka mahatonga azy hipololotra tsy hay tohaina. Ity sarin-teny ity no heverinay fa mahatonga ny tdt ho lava ary sarotra ampifandraisina indraindray. Matetika mantsy dia lasa lavitra ny fihetseham-po ka tafiditra ao hatramin’ny lalina indrindra, ary ireny indraindray no iheveran’ny sasany fa tsy mampikaona ny hevitra ao amin’ny tdt. Ireny anefa no maneho ny mahazava-kanto vita amin’ny teny azy.